Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 1057/07/1102	Bratislava II, 17.5.2013
EEČ : 2-9-85-2013

U Z N E S E N I E

Trestná vec:	obvinený XXXXX 
Zločin:	Útok na verejného činiteľa podľa § 323 odsek 1 písmeno a, odsek 2 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
po tom, čo bol ako vodič osobného motorového vozidla XXXXX, tmavohnedej farby EČV:XXXXX členom motohliadky PZ npráp. XXXXX dňa 11.07.2007 v čase okolo 10.30 hod v XXXXX pri odbočovaní z križovatky ulíc XXXXX na ulicu XXXXX, vyzvaný rukou aby zastavil vozidlo, nakoľko bol podozrivý zo spáchania priestupku, začal s vozidlom pri odbočovaní spomaľovať, čo sa javilo ako keby znamenie člena motohliadky PZ npráp. XXXXX rešpektoval, a následne s vozidlom prudko zrýchlil, a samotné vozidlo nasmeroval na člena motohliadky PZ, pričom na základe nasmerovania vozidla na člena motohliadky PZ musel npráp. XXXXX z jazdnej dráhy vodiča motorového vozidla XXXXX, EČV:XXXXX uskočiť, aby nedošlo k zrážke uvedeného vozidla s členom hliadky PZ, po uskočení člena motohliadky PZ npráp. XXXXX z jazdnej dráhy vodiča motorového vozidla XXXXX, EČV:XXXXX uvedené vozidlo nezastavilo a zrýchlením sa vzďaľovalo smerom po ul. XXXXX, hliadka polície následne začala vozidlo prenasledovať služobným vozidlom, pričom prenasledované vozidlo zastavilo asi po 150 metroch na ul. XXXXX pred obytným domom a vodič uvedeného vozidla následne ušiel smerom k parku na XXXXX ul. v XXXXX na neznáme miesto, k zraneniu člena motohliadky PZ npráp. XXXXX nedošlo

lebo je trestné stíhanie neprípustné podľa § 9 odsek 1 písmeno d Trestného poriadku

Odôvodnenie:
Uznesením vyšetrovateľa Okresného riaditeľstva Policajného zboru v XXXXX, Úradu justičnej a kriminálnej polície pod ČVS: XXXXX zo dňa 11.07.2007 bolo podľa § 199 ods. 1 Trestného poriadku začaté trestné stíhanie za zločin útoku na verejného činiteľa podľa § 323 ods. 1 písm. a), ods. 2 písm. c) Trestného zákona a uznesením zo dňa 02.11.2009 bolo podľa § 206 ods. 1 Trestného poriadku vznesené obvinenie pre uvedený skutok XXXXX na tom skutkovom základe, ako je uvedený v citovanom uznesení.

V priebehu vyšetrovania vyšlo najavo, že obvinený XXXXX, narodený dňa XXXXX v XXXXX, dňa XXXXX zomrel. Uvedená skutočnosť je potvrdená úmrtným listom, kniha úmrtí matričného úradu XXXXX - XXXXX, zväzok XXXXX, ročník XXXXX strana XXXXX, poradové číslo XXXXX.

V zmysle § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

S poukazom na § 215 ods. 1 písm. d) Trestného poriadku, prokurátor trestné stíhanie zastaví, ak je trestné stíhanie neprípustné podľa § 9 Trestného poriadku.

Vzhľadom na vyššie uvedené skutočnosti som preto rozhodol tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Róbert Kaman
prokurátor